જેટલીએ કહ્યું કે, ‘જોકે, તે રાજ્યસભા સભ્ય હતા અને ક્યારેય ક્યારેક સંસદમાં આવતા હતા. સંસદની કાર્યવાહી બાદ એક વખત હું મારા રૂમ તરફ જઈ રહ્યો હતો, ત્યારે તે દોડતા-દોડતા મારી તરફ આવ્યા હતા. આ દરમિયાન તેમણે કહ્યું હતું કે, ‘હું સેટલમેન્ટ માટે એક ઓફર તૈયાર કરી રહ્યો છું.’ મેં તેમની ઓફર જાણવાનો પણ પ્રયાસ નહોંતો કર્યો. મેં માલ્યાને કહ્યું કે, મારી સામે ઓફર રાખવાનો કોઈ અર્થ નથી, તેમણે એ વાત પોતાની બેંકો સામે રાખવી જોઈએ. ત્યાં સુધી કે એ દરમિયાન તેમના હાથમાં જે પેપર હતા, તે પણ મેં નહોંતા લીધા.’